Geguritan Dyah Arini

Geguritan Dyah Arini (ᬕᬕᬸᬭᬶᬢᬦ᭄‌ᬤ᭄ᬬᬄᬳᬭᬶᬦᬶ᭞) silih tunggil geguritan sané nyritayang indik widyadari sané mawasta Dyah Arini sané kautus ngoda Bhagawan Trenawindu riantukan Hyang Indra jerih ring uleng tapanida. Geguritan Dyah Arini silih tunggil kakawian sané kaparik saking Kakawin Sumanasataka. Geguritan puniki kawangun antuk makudang-kudang pupuh minakadi pupuh demung 1 akehnyane 44 bait, pupuh sinom 18 bait, pupuh pangkur wénten 25 bait, pupuh gagak amanis akehnyane 16 bait miwah pupuh demung 2 akehnyane 11 bait.

 Reringkesan Carita 
Kacrita wénten widyadari mautama sané mawasta Dyah Arini. Nenten ja wantah jegeg kemanten, Dyah Arini taler wikan miwah polos pisan. Punika mawinan, Sang Hyang Indra ngutus Dyah Arini mangda prasida ngoda tapa Bhagawan Trenawindu. Dyah Arini nenten prasida nulak napi sané sampun katitahang olih Hyang Indra yadiastun dané uning, Bhagawan Trenawindu wantah bhagawan utama sané nenten prasida katandingin. Tan kacaritayang malih, Dyah Arini sampun ring genah Bhagawan Trenawindu, Dané raris ngoda tapan ida sang bhagawan. Punika mawinan Trenawindu menggah raris mastu Sang Dyah Arini dados manusa.

 Pustaka 

Dyah Arini